CELEX: 32016R1443
Language: fi
Date: 2016-06-29 00:00:00
Title: Komission delegoitu asetus (EU) 2016/1443, annettu 29 päivänä kesäkuuta 2016, Euroopan parlamentin ja neuvoston asetuksen (EY) N:o 273/2004 ja neuvoston asetuksen (EY) N:o 111/2005 muuttamisesta siltä osin kuin on kyse tiettyjen huumausaineiden lähtöaineiden sisällyttämisestä luokiteltujen aineiden luetteloon (ETA:n kannalta merkityksellinen teksti)

1.9.2016   
            
            
               FI
            
            
               Euroopan unionin virallinen lehti
            
            
               L 235/6
            
         KOMISSION DELEGOITU ASETUS (EU) 2016/1443,
   annettu 29 päivänä kesäkuuta 2016,
   Euroopan parlamentin ja neuvoston asetuksen (EY) N:o 273/2004 ja neuvoston asetuksen (EY) N:o 111/2005 muuttamisesta siltä osin kuin on kyse tiettyjen huumausaineiden lähtöaineiden sisällyttämisestä luokiteltujen aineiden luetteloon
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon huumausaineiden lähtöaineista 11 päivänä helmikuuta 2004 annetun Euroopan parlamentin ja neuvoston asetuksen (EY) N:o 273/2004 (1) ja erityisesti sen 15 artiklan,
   ottaa huomioon unionin ja kolmansien maiden välisen huumausaineiden lähtöaineiden kaupan valvontaa koskevista säännöistä 22 päivänä joulukuuta 2004 annetun neuvoston asetuksen (EY) N:o 111/2005 (2) ja erityisesti sen 30 a artiklan,
   sekä katsoo seuraavaa:
   
               (1)
            
            
               Asetuksen (EY) N:o 273/2004 liitteessä I ja asetuksen (EY) N:o 111/2005 liitteessä on molemmissa luettelo luokitelluista aineista, joihin sovelletaan asetuksissa säädettyjä yhdenmukaistettuja valvonta- ja seurantatoimenpiteitä.
            
         
               (2)
            
            
               Asetuksen (EY) N:o 273/2004 liitteessä I ja asetuksen (EY) N:o 111/2005 liitteessä luetellut luokitellut aineet on jaettu luokkiin, joihin sovelletaan eri toimenpiteitä, jotta saavutetaan oikeasuhteinen tasapaino kunkin aineen aiheuttaman uhkan ja lailliseen kauppaan kohdistuvan taakan välillä.
            
         
               (3)
            
            
               Tiukimpia valvonta- ja seurantatoimenpiteitä sovelletaan luokkaan 1 luokiteltujen aineiden osalta. Toimijoilla ja käyttäjillä on oltava lupa näiden aineiden hallussapitoa varten ja mitä tahansa liiketoimea varten, joihin nämä aineet liittyvät.
            
         
               (4)
            
            
               Klooriefedriiniä ja klooripseudoefedriiniä on mahdollista muuntaa suoraan metamfetamiiniksi korkealla tuottoasteella. Jäsenvaltiot ovat osoittaneet, että vuodesta 2013 lähtien klooriefedriiniä ja klooripseudoefedriiniä on käytetty useaan otteeseen unionissa lähtöaineena metamfetamiinin (tunnetaan myös nimellä ”crystal meth”) laitonta valmistusta varten. Lisäksi unionin ulkopuolella on raportoitu useista tapauksista, joissa näitä kahta ainetta on käytetty metamfetamiinin tuottamiseen.
            
         
               (5)
            
            
               Klooriefedriinillä ja klooripseudoefedriinillä käytävään kauppaan ja niiden hallussapitoon ei liity tällä hetkellä mitään oikeudellisia rajoituksia, ja niiden valvonta rajoittuu unionin toimijoiden vapaaehtoiseen sitoumukseen seurata näiden aineiden kauppaa ja ilmoittaa niihin liittyvistä epäilyttävistä liiketoimista.
            
         
               (6)
            
            
               Jäsenvaltioiden ja kemianteollisuuden edustajien kuulemisessa ei yksilöity merkittäviä klooriefedriinin ja klooripseudoefedriinin laillisia käyttötarkoituksia. Jäsenvaltioiden toimivaltaiset viranomaiset takavarikoivat vuosina 2013 ja 2014 näitä aineita yli 3 tonnia estääkseen niiden käytön metamfetamiinin laittomassa valmistuksessa.
            
         
               (7)
            
            
               Kun otetaan huomioon klooriefedriinin ja klooripseudoefedriinin väärinkäytön suuri riski ja se, että niiden luokittelulla ei ole merkittäviä vaikutuksia lailliseen kauppaan, kyseiset aineet olisi lisättävä asetuksen (EY) N:o 273/2004 liitteessä I ja asetuksen (EY) N:o 111/2005 liitteessä olevaan luetteloon luokkaan 1.
            
         
               (8)
            
            
               Sen vuoksi asetuksia (EY) N:o 273/2004 ja (EY) N:o 111/2005 olisi muutettava.
            
         
               (9)
            
            
               Asetuksella (EY) N:o 273/2004 ja (EY) N:o 111/2005 pannaan yhdessä täytäntöön joitakin huumausaineiden ja psykotrooppisten aineiden laitonta kauppaa vastaan 19 päivänä joulukuuta 1988 tehdyn Yhdistyneiden Kansakuntien yleissopimuksen (3) määräyksiä. Kun otetaan huomioon asetusten välinen tiivis aineellinen yhteys, on perusteltua hyväksyä muutoksia yhdellä delegoidulla säädöksellä,
            
         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 273/2004 muuttaminen
   Lisätään asetuksen (EY) N:o 273/2004 liitteessä I olevaan, luokkaan 1 kuuluvia luokiteltuja aineita koskevaan taulukkoon rivit seuraavasti:
   
      
                  ”(1R,2S)-(–)-klooriefedriini
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-klooriefedriini
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-klooripseudoefedriini
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(–)-klooripseudoefedriini
               
               
                   
               
               
                  2939 99 00 
               
               
                  771434-80-1”
               
            
   2 artikla
   Asetuksen (EY) N:o 111/2005 muuttaminen
   Lisätään asetuksen (EY) N:o 111/2005 liitteessä olevaan, luokkaan 1 kuuluvia luokiteltuja aineita koskevaan taulukkoon rivit seuraavasti:
   
      
                  ”(1R,2S)-(–)-klooriefedriini
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-klooriefedriini
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-klooripseudoefedriini
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(–)-klooripseudoefedriini
               
               
                   
               
               
                  2939 99 00 
               
               
                  771434-80-1”
               
            
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 47, 18.2.2004, s. 1.
   
      (2)  EUVL L 22, 26.1.2005, s. 1.
   
      (3)  EYVL L 326, 24.11.1990, s. 56.